ΘΕΜΑ 2ο

α) Να περιγράψετε τους κανόνες λειτουργίας των λογαριασμών του ενεργητικού, του

πραγματικού παθητικού και της καθαρής θέσης.

(Μονάδες 12)

β) Τι εννοούμε όταν λέμε άνοιγμα και τι κλείσιμο λογαριασμού; Πότε λέμε ότι το υπόλοιπο ενός

λογαριασμού είναι χρεωστικό και πότε πιστωτικό;

(Μονάδες 13)

ΑΠΑΝΤΗΣΗ ΘΕΜΑΤΟΣ 2ΟΥ

α) Λογαριασμοί ενεργητικού: χρεώνονται κάθε φορά που αυξάνονται τα στοιχεία του

Ενεργητικού, ενώ πιστώνονται κάθε φορά που αυτά ελαττώνονται.

Λογαριασμοί πραγματικού παθητικού και καθαρής θέσης: πιστώνονται κάθε φορά που

αυξάνονται τα στοιχεία του Παθητικού (Π.Π και Κ.Π), ενώ χρεώνονται κάθε φορά που αυτά

ελαττώνονται.

(Μονάδες 12)

β) Άνοιγμα λογαριασμού είναι η δημιουργία του.

Κλείσιμο λογαριασμού λέγεται η οριστική του εξίσωση και σημαίνει την κατάργησή του (την

παύση της λειτουργίας του).

Αν η χρέωση είναι μεγαλύτερη, το υπόλοιπο λέγεται Χρεωστικό, ενώ αν η πίστωση είναι

μεγαλύτερη, λέγεται Πιστωτικό.

(Μονάδες 13)

------------------------------------------------------------------------------------------------------------------------------------------

ΘΕΜΑ 2ο

α) Τι είναι ο λογαριασμός και ποια στοιχεία πρέπει να περιλαμβάνει;

(Μονάδες 12)

β) Τι εννοούμε όταν λέμε άνοιγμα και τι κλείσιμο λογαριασμού; Πότε λέμε ότι το υπόλοιπο ενός

λογαριασμού είναι χρεωστικό και πότε πιστωτικό;

(Μονάδες 13)

ΑΠΑΝΤΗΣΗ ΘΕΜΑΤΟΣ 2ΟΥ

α) Λογαριασμός είναι ένας πίνακας με κατάλληλη γραμμογράφηση, στον οποίον καταχωρούνται

με χρονολογική σειρά και αιτιολογημένα οι μεταβολές ενός περιουσιακού στοιχείου σε

ποσότητα και αξία (εμπορεύματα, προϊόντα) ή μόνο σε αξία (πελάτες, προμηθευτές κτλ.).

Στοιχεία: τίτλο, χρονολογία, αιτιολογία, δικαιολογητικό, μέγεθος μεταβολής περιουσιακού

στοιχείου.

(Μονάδες 12)

β) Άνοιγμα λογαριασμού είναι η δημιουργία του.

Κλείσιμο λογαριασμού λέγεται η οριστική του εξίσωση και σημαίνει την κατάργησή του (την

παύση της λειτουργίας του).

Αν η χρέωση είναι μεγαλύτερη, το υπόλοιπο λέγεται Χρεωστικό, ενώ αν η πίστωση είναι

μεγαλύτερη, λέγεται Πιστωτικό.

(Μονάδες 13)

----------------------------------------------------------------------------------------------------------------------------------------

ΘΕΜΑ 2ο

α) Να εξηγήσετε τι είναι τα λογιστικά γεγονότα.

(Μονάδες 12)

β) Οι μεταβολές που επιφέρουν τα λογιστικά γεγονότα στα στοιχεία της λογιστικής ισότητας

ονομάζονται μετασχηματισμοί. Πότε καλούνται απλοί και πότε σύνθετοι; Να αναφέρετε

παράδειγμα απλού και σύνθετου μετασχηματισμού.

(Μονάδες 13)

ΑΠΑΝΤΗΣΗ ΘΕΜΑΤΟΣ 2ΟΥ

α) Οι πράξεις, οι οποίες μεταβάλλουν τα περιουσιακά στοιχεία του Ενεργητικού, του

Πραγματικού Παθητικού και της Καθαρής Περιουσίας, που στηρίζονται σε δικαιολογητικά ή

αποδεικτικά έγγραφα (τιμολόγια, αποδείξεις πληρωμών, συμβόλαια, φορτωτικές κτλ.) και είναι

εκφρασμένες σε χρηματικές μονάδες, ονομάζονται λογιστικά γεγονότα.

(Μονάδες 12)

β) Αν αφορούν μόνο δύο στοιχεία λέγονται απλοί ενώ, αν αφορούν περισσότερα στοιχεία,

λέγονται σύνθετοι.

Παράδειγμα απλού: +Ε,-Ε (αύξηση κάποιου περιουσιακού στοιχείου του Ενεργητικού και

ταυτόχρονα ελάττωση κάποιου άλλου επίσης του Ενεργητικού). Π.χ. Αγορά επίπλων με μετρητά.

Παράδειγμα σύνθετου: Αγορά εμπορευμάτων τα μισά με μετρητά και τα άλλα μισά με πίστωση.

Έχουμε τις μεταβολές: Αύξηση των Εμπορευμάτων (+Ε) Ελάττωση του Ταμείου (-Ε) Αύξηση των

Προμηθευτών (+Π.Π).

(Μονάδες 13)

----------------------------------------------------------------------------------------------------------------------------------------

ΘΕΜΑ 2ο

α) Από τους τεχνικούς όρους τήρησης των Λογαριασμών να περιγράψετε τους εξής:

i) Καταχώρηση

ii) Κλείσιμο

iii) Κίνηση (Μονάδες 12)

β) Να περιγράψετε τα στοιχεία που πρέπει να περιλαμβάνονται σε κάθε λογαριασμό.

(Μονάδες 13)

ΘΕΜΑ 2Ο

α) Καταχώρηση σε λογαριασμό είναι η εγγραφή της μεταβολής στη χρέωση ή στην

πίστωσή του.

Κλείσιμο λογαριασμού λέγεται η οριστική του εξίσωση και σημαίνει την κατάργησή

του (την παύση της λειτουργίας του).

Κίνηση του λογαριασμού για κάποια χρονική περίοδο είναι το σύνολο των

καταχωρήσεων σ’ αυτόν κατά την περίοδο αυτή. (Μονάδες 12)

β) Κάθε λογαριασμός πρέπει να περιλαμβάνει τουλάχιστον τα εξής στοιχεία: 1) Τον

τίτλο του, ο οποίος δηλώνει το όνομα του περιουσιακού στοιχείου που

παρακολουθεί. Π.χ. Μεταφορικά Μέσα, Εμπορεύματα, Πελάτες, Προμηθευτές κτλ. 2)

Τη χρονολογία κατά την οποία έγινε η μεταβολή του περιουσιακού στοιχείου. 3) Την

αιτιολογία της μεταβολής καθώς και το δικαιολογητικό (με εκδότη, αριθμό και

ημερομηνία έκδοσης) στο οποίο αναφέρεται το λογιστικό γεγονός που επέφερε τη

μεταβολή του περιουσιακού στοιχείου. 4) Το μέγεθος της μεταβολής του

περιουσιακού στοιχείου. (Μονάδες 13)

------------------------------------------------------------------------------------------------------------------------------------------

ΘΕΜΑ 2ο

α) Από τους τεχνικούς όρους τήρησης των Λογαριασμών να περιγράψετε τους εξής:

i) Άνοιγμα

ii) Υπόλοιπο

(Μονάδες 12)

β) Να αναφέρετε δύο (2) λόγους που η παρακολούθηση των μεταβολών των περιουσιακών

στοιχείων με τη μέθοδο των διαδοχικών ισολογισμών, αν και είναι θεωρητικά ορθή είναι

πρακτικά αδύνατη. (Μονάδες 13)

ΘΕΜΑ 2ο

α) Άνοιγμα λογαριασμού είναι η δημιουργία του.

Υπόλοιπο λογαριασμού λέγεται η διαφορά μεταξύ των συνολικών ποσών της χρέωσης και

της πίστωσής του. Αν η χρέωση είναι μεγαλύτερη, το υπόλοιπο λέγεται Χρεωστικό, ενώ αν η

πίστωση είναι μεγαλύτερη, λέγεται Πιστωτικό. Το υπόλοιπο του λογαριασμού δείχνει τη

θέση του περιουσιακού στοιχείου, δηλαδή την αξία του στη συγκεκριμένη χρονική στιγμή

που προσδιορίζεται αυτό. (Μονάδες 12)

β) 1ο Δεν είναι δυνατό να συντάσσουμε ένα πλήθος ισολογισμών καθημερινά, δηλαδή τόσων

όσα είναι και τα λογιστικά γεγονότα. Π.χ. φαντασθείτε τα λογιστικά γεγονότα που

συμβαίνουν καθημερινά σ’ ένα πολυκατάστημα ή σ’ ένα περίπτερο.

2ο Αν υποτεθεί ότι εφαρμόζουμε τη μέθοδο των διαδοχικών ισολογισμών, δεν θα είμαστε σε

θέση να γνωρίζουμε τις λεπτομέρειες καθενός λογιστικού γεγονότος οι οποίες θεωρούνται

απαραίτητες, όπως είναι τα στοιχεία (αριθμός, ημερομηνία, ποσό) και το είδος του

δικαιολογητικού (τιμολόγιο, απόδειξη κτλ.) με βάση το οποίο έγινε η λογιστική πράξη. 3ο Σε

περίπτωση που από κάποιο λογιστικό γεγονός δημιουργηθεί αποτέλεσμα, το αποτέλεσμα

αυτό δεν μπορούμε να το εμφανίσουμε κάπου μόνο του, πριν μεταβάλλουμε το κεφάλαιο.

(Μονάδες 13)

---------------------------------------------------------------------------------------------------------------------------------------

ΘΕΜΑ 2ο

α) Να περιγράψετε την σχέση μεταξύ Ισολογισμού και λογαριασμών. Πώς συντάσσεται ο

Ισολογισμός; (Μονάδες 12)

β) Να περιγράψετε τις βασικές κατηγορίες λογαριασμών. (Μονάδες 13)

ΘΕΜΑ 2ο

α) Ο ισολογισμός δίνει μια συνολική εικόνα της περιουσιακής κατάστασης της επιχείρησης

σε κάποια συγκεκριμένη χρονική στιγμή, ενώ ο λογαριασμός αναφέρεται σ’ ένα περιουσιακό

στοιχείο. Ο ισολογισμός συντάσσεται με τα στοιχεία του Ενεργητικού, του Πραγματικού

Παθητικού και της Καθαρής Περιουσίας τα οποία αναφέρονται στην ίδια χρονική στιγμή.

(Μονάδες 12)

β) Οι λογαριασμοί διακρίνονται σε τρεις βασικές κατηγορίες. Σε λογαριασμούς Ενεργητικού,

σε λογαριασμούς Πραγματικού Παθητικού και σε λογαριασμούς Καθαρής Περιουσίας.

Λογαριασμοί Ενεργητικού είναι οι λογαριασμοί με τους οποίους απεικονίζονται και

παρακολουθούνται οι αξίες και οι απαιτήσεις της επιχείρησης. Λογαριασμοί Πραγματικού

Παθητικού είναι οι λογαριασμοί με τους οποίους απεικονίζονται και παρακολουθούνται οι

υποχρεώσεις της επιχείρησης προς τρίτους. Λογαριασμοί Καθαρής Περιουσίας είναι οι

λογαριασμοί με τους οποίους απεικονίζονται και παρακολουθούνται τα ίδια κεφάλαια της

επιχείρησης. (Μονάδες 13)

--------------------------------------------------------------------------------------------------------------------------------------

ΘΕΜΑ 2ο

α) Να αναφέρετε τι ονομάζουμε Λογαριασμό. (Μονάδες 12)

β) Στην ανάλυση των λογιστικών γεγονότων θα πρέπει να προσδιοριστούν οι λογαριασμοί

που θα χρεωθούν και οι λογαριασμοί που θα πιστωθούν με τα αντίστοιχα ποσά τους. Ποιά

μέθοδο θα πρέπει να ακολουθήσουμε για να το πετύχουμε αυτό; (Μονάδες 13)

ΘΕΜΑ 2ο

α) Λογαριασμός είναι ένας πίνακας με κατάλληλη γραμμογράφηση, στον οποίον

καταχωρούνται με χρονολογική σειρά και αιτιολογημένα οι μεταβολές ενός περιουσιακού

στοιχείου σε ποσότητα και αξία (εμπορεύματα, προϊόντα) ή μόνο σε αξία (πελάτες,

προμηθευτές κτλ.). (Μονάδες 12)

β) Για να πετύχουμε αυτό θα πρέπει να ακολουθήσουμε την παρακάτω μέθοδο: 1)

Προσδιορίζουμε τους λογαριασμούς οι οποίοι παρακολουθούν τα περιουσιακά στοιχεία

που μεταβάλλονται. 2) Προσδιορίζουμε το είδος της μεταβολής κάθε περιουσιακού

στοιχείου που μεταβάλλεται (αύξηση ή ελάττωση). 3) Προσδιορίζουμε την κατηγορία στην

οποία ανήκουν οι λογαριασμοί που μεταβάλλονται (Ε, Π.Π, Κ.Π) και με βάση τους κανόνες

λειτουργίας τους διαπιστώνουμε ποιοι χρεώνονται και ποιοι πιστώνονται. 4)

Προσδιορίζουμε το ποσό της μεταβολής. (Μονάδες 13)